CELEX: 32015R0352
Language: sl
Date: 2015-03-02 00:00:00
Title: Izvedbena uredba Komisije (EU) 2015/352 z dne 2. marca 2015 o uvrstitvi določenega blaga v kombinirano nomenklaturo

5.3.2015   
            
            
               SL
            
            
               Uradni list Evropske unije
            
            
               L 61/5
            
         IZVEDBENA UREDBA KOMISIJE (EU) 2015/352
   z dne 2. marca 2015
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po navedenih splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 zaradi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 2. marca 2015
      
         
            Za Komisijo
         
         
            V imenu predsednika
         
         Heinz ZOUREK
         
            Generalni direktor za obdavčenje in carinsko unijo
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Polnjen izdelek iz tkanine v obliki živali, visok približno 15 cm, z vgrajenim glasbenim modulom.
                  Glasba se aktivira s potegom vrvice na dnu izdelka.
                  Glej sliko (1).
               
               
                  9503 00 41
               
               
                  Uvrstitev opredeljujejo splošna pravila 1, 3(b) in 6 za razlago kombinirane nomenklature ter besedilo oznak KN 9503 00 in 9503 00 41.
                  Izdelek je narejen iz dveh različnih sestavin: polnjene igrače v obliki živali in glasbenega modula. Otroci lahko izdelek uporabljajo kot igračo brez aktiviranja glasbe, zato daje polnjena igrača v obliki živali izdelku njegov bistveni značaj. Poleg tega se izdelki, ki vsebujejo glasbeni mehanizem, a imajo v osnovi praktično funkcijo, na splošno uvrščajo pod isto tarifno številko kot podobni izdelki, ki ne vsebujejo glasbenega mehanizma, in ne kot glasbene skrinje (glej tudi drugi odstavek točke A pojasnjevalnih opomb harmoniziranega sistema k tarifni številki 9208). Uvrstitev pod oznako KN 9503 00 55 kot glasbila in glasbeni aparati v obliki igrač (tudi glasbene skrinje) je zato izključena.
                  Izdelek je zato treba uvrstiti pod oznako KN 9503 00 41 kot polnjena igrača v obliki živali.
               
            
         (1)  Slika je zgolj informativna.